NaiveNeuron/SloPal huggingface dataset:
Tittel, Dušan, poslanec NR SR (2019-09-13):
Vážený pán predseda, v mene troch poslaneckých klubov SNS, SMER – sociálna demokracia a MOST – HÍD chcem požiadať o termínovanie prerokovania bodu č. 62 (tlač 1546) na stredu 18. septembra o 9.00 hodine.
Šeliga, Juraj, podpredseda NR SR (2021-02-05):
Ďakujem pekne. Reagovať chce pani poslankyňa Vaľová. Nech sa páči.
P. Hrušovský, predseda NR SR: (2002-11-06):
Nech sa páči, pán poslanec Mikuš.
Kleinert, Dana, poslankyňa NR SR (2024-01-11):
Ďakujem, Dávid. Na margo prerušovania tvojho vystúpenia v rozprave by som chcela koaličným poslancom a poslankyniam poradiť takú jednoduchú vec, ono je to také zelené tlačítko a tam je napísané, že faktická poznámka a dáva nám to mnohé výhody a tá najväčšia je, že môžete dve minúty plynule rozprávať a môžte reagovať na človeka v rozprave. A fakt to funguje, zvládla som to ja, zvládol to určite aj pán Danko, všetci to tu zvládneme, takže môžte to používať. Ja myslím, že jedna vec je ale naozaj dôležitá, ktorú si podčiarkol a ktorú zvýrazňujú viacerí opoziční poslanci a poslankyne, nám odtiaľto z našej krajiny totižto naozaj odchádzajú deti. Každý druhý mladý človek plánuje odtiaľto odísť, každý piaty, ktorý odíde, sa proste už nikdy neobzrie späť. Nevidia ho starí rodičia, nevidia ho rodičia, neužijú si ich deti, nemá sa kto o tých starých rodičov postarať. Táto vláda skrátka berie Slovensku budúcnosť. Stále ma fascinuje, že sú len dve možnosti, prečo to tu nikto z koalície, ale ani samotné programové vyhlásenie vlády vôbec nereflektuje a je to buď po prvé cynizmus, že vám je to úplne jedno, že vám na budúcnosti nezáleží, iba na tej vlastnej, normálne len takej vlastnej s veľkým ohyzdným plotom okolo, že to je vlastne celé, o čo tu ide. Alebo teda je to jemne povedané nevedomosť a tá nevedomosť, v tomto prípade by ste to teda mali prehodnotiť, či za verejné financie s mandátom od ľudí, od ľudí ste to vy na správnom mieste. Či ste si nepomýlili miesto vašej práce, či sa nechcete ešte raz zamyslieť, či naozaj obhajujete verejný záujem, pretože zatiaľ všetko, čo sa tu v krajine od volieb deje, hovorí o presnom opaku. Ďakujem.
Bugár, Béla, podpredseda NR SR (2019-02-01):
Ďakujem. Otváram rozpravu. Konštatujem, že do rozpravy som dostal jedinú písomnú prihlášku – pána poslanca Mazureka za klub SNS. Ale predtým, samozrejme, pani navrhovateľka Kaščáková sa hlási do rozpravy, takže nech sa páči.
Laurenčík, Milan, podpredseda NR SR (2021-02-05):
Na faktické poznámky bude reagovať pán poslanec Marian Kotleba. Nech sa páči.
Mezenská, Helena, poslankyňa NR SR (2013-10-24):
Dovolím si zareagovať aj ja. No, pán minister, vy ste ma vskutku presvedčili o tom, že ste veľmi zručný a šikovný komunikátor, ako naozaj skláňam klobúk pred vašimi kvalitami. Presvedčili ste ma, že vo vás je potenciál. Viete aj dokonale pracovať s publikom. Mne je len ľúto, je veľká škoda, že tieto svoje kvality a svoj temperament neviete s rovnakou dynamikou prejaviť aj vo vyšetrovaní spisu Gorila. Dokonale, ale veľmi temperamentne viete uzemniť a viete si poradiť s pokrikmi opozičných poslancov, ale až by ste tieto svoje kvality vedeli prejaviť a túto vašu dynamiku vedeli prejaviť vo vyšetrovaní Gorily, možno by ste mi ušetrili moju námahu, ktorú musím vkladať do zabezpečenia realizácie petičnej akcie na vyslovenie nedôvery nielen ministerke Zvolenskej, ale celej vláde za tie škandalózne odhalenia a usvedčenia v energetickej oblasti. V závere chcem ale podčiarknuť, že napriek tejto vašej dokonalej forme podania a prejavu vaše vystúpenie nezastrelo ten najdôležitejší fakt, a tým je, že kvôli nekompatibilne dojednanému obchodu s licenciami pri záchrannom systéme vyhasol ľudský život. Nepresvedčili ste ma. Vaša forma je dokonalá, ako forma naozaj je okej, ale ten obsah skúste zlepšiť.
I. Mikloš, poslanec: (2007-12-12):
To podstatné, čo hovoril pán poslanec Pado, je to, že zásahy, ktoré ste urobili, sú proti ľuďom a celkom jednoznačne poškodzujú priamo niektorých ľudí, napríklad predĺžením minimálneho povinného obdobia sporenia z desať na pätnásť rokov. Týchto jednoznačne poškodzujú priamo a poškodzujú celý systém a poškodzujú celú krajinu, pretože do budúcnosti vlastne zhoršujú situáciu z hľadiska riešenia problematiky starnutia obyvateľstva. V tom je ten zásadný problém. A myslím si, že to, čo hovoril, čo citoval najmä pán poslanec Pado, bolo aj užitočné z hľadiska toho, že, pán poslanec Petrák, na kopytách rozniesli tieto citáty všetko, čo ste tu hovorili.
Poliačik, Martin, poslanec NR SR (2016-05-25):
Ďakujem za slovo. Pán kolega Dostál, popravde som teraz taký rozvyklaný, lebo ja som bol v stave podporiť tento zákon. Ale hlavne tá posledná časť, ktorá sa týka platnej legislatívy k detským skupinám, uvidíme, že akým spôsobom sa k tomu vyjadrí pani predkladateľka, ale ak by mal byť prijatý zákon, ktorý operuje s pojmom, ktorý nemáme dovysvetlený, a nemáme v balíku zákon, ktorý by ho dovysvetľoval, tak v zásade by sme prijali nedokonalý kus legislatívy. Ja som sa teraz pýtal na dátum účinnosti, ten má byť od 1. septembra 2016, takže vidím v zásade iba dve možnosti, buď predĺžiť účinnosť a medzitým dopracovať zákon, ktorý by ten pojem dovysvetlil, alebo predložiť ho v zásade ešte na ďalšiu schôdzu, aby za predpokladu, že by to prešlo do druhého čítania, popritom ešte prišiel jeden, to neviem, či stíhame. Takže ak ten argument nebude vyvrátený zo strany predkladateľov, a naozaj by sme mali prijať zákon, ktorý pracuje s neplatným pojmom, tak sa obávam, že, že by sme prijali nedokonalý kus legislatívy.
Jurinová, Erika, podpredsedníčka NR SR (2013-03-26):
Ďakujem pekne. S faktickou poznámkou sa prihlásil jeden pán poslanec. (Reakcia z pléna.) Ešte pán poslanec Hlina sa hlási, že by chcel vystúpiť s faktickou. Takže dvaja páni poslanci sa hlásia s faktickou. Uzatváram možnosť prihlásiť sa s faktickou poznámkou. Nech sa páči, pán poslanec Fronc.
Jarjabek, Dušan, poslanec NR SR (2014-06-12):
Ďakujem veľmi pekne. Ja budem veľmi krátko reagovať aj v nadväznosti na to, čo povedal pán poslanec Kuffa aj čo povedali predrečníci predtým, aj v nadväznosti na to, čo povedala pani poslankyňa Vášáryová, hoci, samozrejme, prepáčte, nebudem reagovať na ňu, nemôžem na ňu reagovať, čo vyplýva z rokovacieho poriadku. Ale ten základný problém toho nového autorského zákona, ktorý naozaj všetci čakáme, je to, či sa dotyčný, na ktorého sa autorský zákon vzťahuje, autorského práva zbaviť môže alebo nemôže. Autorské práva sú v rôznych štátoch rôzne. Preto my čakáme na ten náš autorský zákon. A mňa tiež veľmi zaujíma, do akej miery bude táto podstata, pre mňa táto hlavná filozofia autorského zákona, či sa dotyčný interpret alebo každý, ktorého sa autorský zákon týka, môže autorského práva zbaviť. V prípade, že sa ho možno zbaviť, každý si musí uvedomiť, ako je toto ľahko zneužiteľné. Proste zbaviť sa autorského práva samého za seba je čin, ktorý je nesmierne nebezpečný, lebo na základe neho sa dá strašne vydierať. Takže, prepáčte, je to len takéto zrnko, takýchto niekoľko nesúvislých viet do tejto debaty. Aj my čakáme na veľký autorský zákon. Je to zákon, si myslím, ktorý v tejto oblasti je nesmierne dôležitý. A myslím, že aj v rámci ministerstva kultúry je to asi hlavná legislatívna norma, ktorá v tomto období do toho parlamentu príde. Ďakujem za pozornosť.
A. Belousovová, podpredsedníčka NR SR: (2009-06-18):
Otváram rozpravu o tomto bode programu. Hlási sa niekto z poslancov do rozpravy? Nikto sa nehlási. Vyhlasujem rozpravu za skončenú. Zároveň prerušujem rokovanie o tomto bode programu. Pokračovať budeme druhým a tretím čítaním o návrhu na vyslovenie súhlasu Národnej rady Slovenskej republiky s Európskou dohodou o medzinárodnej preprave nebezpečných tovarov po vnútrozemských vodných cestách (ADN) . Návrh vlády má tlač 1090 a spoločná správa výborov má tlač 1090a. Nech sa páči, pán minister, prosím, odôvodnite aj tento návrh vlády.
Bugár, Béla, podpredseda NR SR (2017-10-11):
Nech sa páči, prezentujme sa a hlasujme. (Hlasovanie.) Prítomných 137 poslancov, za 87, proti 20, 30 poslancov sa zdržalo hlasovania. Návrh bol schválený. Nech sa páči.
Kollár, Boris, predseda NR SR (2020-07-24):
Vážené pani poslankyne, vážení páni poslanci, pokračujeme v schôdzi. Dávam slovo spoločnému spravodajcovi, predsedovi výboru pre financie a rozpočet Mariánovi Viskupičovi, aby informoval Národnú radu o výsledku prerokovania tohto návrhu vo výboroch.
Kvasnička, Marián, poslanec NR SR (2012-10-29):
Pán predseda, budeme hlasovať o poslednom návrhu ktorý predložil pán poslanec Kaník. Prosím, dajte o ňom hlasovať.
Kuffa, Štefan, poslanec NR SR (2020-05-20):
Pán predseda, ja som vám tu istého času povedal takú poznámku a som vyslovil v podstate to tak cez takú otázku, že som zvedavý, akými premiantmi budete pri rozmrazovaní ekonomiky, však ja vám držím palce ako v tom. Ale naozaj si to treba uvedomiť, že tá situácia je na Slovensku veľmi ťažká a napätá aj medzi ľuďmi. Ale ja si dovolím povedať to, že by sme zrušili mimoriadnu situáciu aj núdzový stav na Slovensku, toto som povedal pánu Sulíkovi, keď som prechádzal okolo neho. Nebolo to nič také bezvýznamné, ale veľmi dôležité. Neviem si celkom predstaviť, že pôjdem na dovolenku a budem pod nejakým dohľadom, či už polície, alebo kohokoľvek. Za celú tú mimoriadnu situáciu a v tom núdzovom stave a tie skúsenosti ľudí, ktorí majú s COVID-om-19, je veľmi, tých problémov sa toľko nakopilo, je veľmi negatívnych reakcií, nehovoriac o tých lágerov, ktoré štát ako vytvoril, a či chceš, či nechceš, pôjdeš do lágeru, a či si pozitívny, alebo negatívny, to bolo veľmi zlé. Nerobili sa tie testy na hraniciach, ľudia, naši občania zo zahraničia, teda pracujúci v zahraničí aj žijúci v zahraničí nemôžu sa vrátiť ani teraz, ani stále sa nemôžu vrátiť, darmo, že, že bude súhlasiť, že cez mobil ho budú sledovať, dva týždne bude sedieť doma. Nechcú tí ľudia prísť, stále čakajú, aby sa tá situácia celá na Slovensku uvoľnila. Zamyslite sa celá vláda nad tým, aby ste zrušili mimoriadnu situáciu aj ten núdzový stav, aby tieto opatrenia tuná padli. Naozaj nie je dôvod na to, aby sme donekonečna behali tuná v rúškach aj po uliciach, aj po mestách. Keď môžu ísť deti do škôlky, a matka, ktorá je sprevádzajúca, že by behala po ulici s rúškom alebo každých 5 metrov si nasádzala rúško, tak... (Prerušenie vystúpenia časomerom.)
Laššáková, Jana, podpredsedníčka NR SR (2015-06-19):
Prezentujme sa a hlasujeme. (Hlasovanie.) Prítomných 128 poslancov, za návrh bolo 41, proti 16, zdržalo sa 69 poslancov, nehlasovali 2. Konštatujem, že sme nepostúpili tento návrh na prerokovanie do druhého čítania. Nasleduje hlasovanie v prvom čítaní o návrhu poslancov Gibalovej a Fronca na vydanie zákona, ktorým sa mení a dopĺňa zákon č. 448/2008 Z. z. o sociálnych službách, tlač 1563, bod 33 schváleného programu. Pán poslanec Brocka ako spravodajca, prosím, uveďte hlasovanie. [Hlasovanie o návrhu poslancov Národnej rady Slovenskej republiky Moniky Gibalovej a Martina Fronca na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1563.]
Gašpar, Tibor, podpredseda NR SR (2024-09-20):
Chcem vás požiadať, aby ste sa vrátili k programovému bodu, a to je správa o činnosti prokuratúry za rok 2023. Vy to aj tak neurobíte, ale toto nie je debata o osobe generálneho prokurátora, ale o činnosti prokuratúry. Takže nech sa páči, aspoň jedna požiadavka zo strany predsedajúceho. Ďakujem.
Šeliga, Juraj, podpredseda NR SR (2020-07-09):
Ďakujem pekne. Otváram rozpravu k tomuto bodu. Nedostal som žiadnu písomnú prihlášku. Pýtam sa, či sa chce niekto ústne prihlásiť. Nie, ďakujem. Uzatváram možnosť a vyhlasujem rozpravu za skončenú. Pán poslanec sa nechce vyjadriť, to znamená prerušujem rokovanie o tomto bode. Pôjdeme ďalej k návrhu na voľbu kandidátov na člena Regulačnej rady. Je to návrh na voľbu a má tlač č. 159. Dávam slovo poverenému členovi výboru pre hospodárske záležitosti pánovi poslancovi Kazdovi a prosím ho, aby návrh uviedol a informoval Národnú radu o prerokovaní tohto návrhu vo výbore.
Blaha, Ľuboš, poslanec NR SR (2015-09-16):
Ďakujem pekne. Pán minister, keď ste hovorili o tom, že kto spustil vlnu, spomenuli ste aj jeden zo závažných dôvodov, že Nemecko zavolalo Sýrčanov, že „ste tu vítaní“. Viete, keď Nemecko dneska volá po spoločnom postupe, tak prečo sa vtedy tak isto spoločne s Európu neporadilo, aj s nami, či zavoláme naozaj takú vlnu migrantov a či to zvládneme? Vtedy to bolo unilaterálne. Vtedy si povedali Nemci, že áno, my ich chceme. Vtedy ich nezaujímal názor Slovákov, ani názor Francúzov, ani názor nikoho. Ale dneska, keď už riešime dôsledky tej vlny, ktorú oni nezvládajú, tak vtedy chcú byť solidárni a vtedy chcú spoločný postup. Je to pokrytecké, keď príčiny európske mocnosti zaobstarajú samy, vrátane vojen, vrátane bombardovania, vrátane toho, že rozmlátili Líbyu, Sýriu, Irak a všetky tieto štáty. Ale v prípade príčin tam už musíme byť solidárni. To sú tí naši humanisti. A potom bola bomba, nakoniec zavrú hranice Nemci. Výborné! To je fakt tak humanistické! Ale oni sú tí humanisti a my sme tí zlí, my sme tí xenofóbni. Toľko pokrytectva, koľko je v Európskej únii dneska, to naozaj, tak bolo to aj v minulosti, ale teraz to tak krásne vidieť, že obávam sa, že na Slovensku bude veľmi klesať podpora Európskej únie, a to je niečo, čo asi nikto z nás nechce. Čiže musíme to nejakým spôsobom vyriešiť, ale určite nie silovým riešením, ktoré ponúka Brusel. A viete, ja sa pýtam: Selektívna spravodlivosť a selektívna solidarita, ktorú ponúka dneska Európska únia. Viete, na jednej strane pomáhajme Sýrčanom, samozrejme. Ale keď umierajú v zime deti na Donbase, tam nikto nehovorí o solidarite. Počuli ste niekedy hovoriť o solidarite s Donbasanmi, s Rusmi? Rusi môžu trpieť. To sú Rusi. Keď sa hovorí o Kongu, kde západné korporácie vďaka milíciám, západné korporácie zabíjajú milióny ľudí, a to sú naozaj milióny ľudí, tam nijaký západný politik nepovie: Ježiš, poďme pomáhať Konžanom. Poďme ich sťahovať do Európy. Nie, Konžania môžu, lebo to robia západné korporácie. Tu je ten pseudohumanizmus, tu je to pokrytectvo! Pomáhajme Sýrii, ale nebuďme pokryteckí ako politici na Západe! (Potlesk.)
Bugár, Béla, podpredseda NR SR (2018-11-28):
Ďalej v rozpravy vystúpi pán poslanec Poliačik.
Laššáková, Jana, podpredsedníčka NR SR (2013-10-30):
Nech sa páči, pán poslanec Kadúc, máte slovo.
Ďurica, Ondrej, poslanec NR SR (2022-09-28):
Ďakujem za slovo, pán predseda. Pán Sulík, nechcem naozaj, aby sme si tu teraz pritakávali, aby to nevyzeralo, že vás ideme chváliť, ale som rád, že ste tu vystúpil a že ste povedal aj svoje stanovisko, pretože vy ste bol súčasťou Matovičovej vlády, a kto iný by nám mal vysvetliť, ako to tam fungovalo a aké veci sa tam diali, takže na jednej strane som si to rád vypočul. Na druhej strane to bolo oveľa hodnotnejšie ako prejav Igora Matoviča, ktorý povedal svoju verziu, potom zavelil tým svojim poslancom biorobotom a odišli preč bez toho, aby tu bola nejaká diskusia, aby mohli brániť svojho predsedu a reagovať na diskusiu. O tom nie je, o tom nie je proste parlamentná diskusia, aby sa takýmto spôsobom odchádzalo zo sály. Ja čo nepovažujem za správne, sú vyjadrenia, že ste ochotní sa vrátiť do vlády a že veríte, a neviem, či to je úprimné, alebo akokoľvek to jednoducho vnímate, že sa s Igorom Matovičom dá ďalej spolupracovať, pretože to je chlapík v rokoch, to takisto nie je dvadsaťročný fagan. On už v tomto pléne a v slovenskej politike čo-to ukázal. On keď príde do tejto sály, tak to je jednoducho divadlo od prvého kroku a on tu hrá divadlo sám na seba a zavádza nás, zavádza občanov. To, aký majú naňho názor, ako, ako to vyhodnotia vo vzťahu k nemu, to je, to je na občanoch. A tá atmosféra v spoločnosti je úplne jasná, takže nerobme z toho divadlo, nedávajme vyhlásenia, že s Igorom Matovičom sa dá spolupracovať, pretože si myslím, že potom príde moment, kedy sa možno popálite a budete chcieť ten krok zobrať späť, a už vám to ani tí ľudia nebudú veriť a budú naozaj mať pocit, že toto je, toto je estráda, ktorá nemá konca, takže to, čo je zlé, treba naozaj ukončiť, pretože trpia občania, trpí celé Slovensko.
Baránik, Alojz, poslanec NR SR (2016-04-20):
Ďakujem. Ďakujem tiež pánovi Mihálovi. Jozef, naozaj, myslím, že všetkým je jasné, že si tu ďaleko najfundovanejší človek v tejto oblasti. Ja som si dovolil len, tento vstup len preto, že ťa chcem opraviť v jednej drobnej nepresnosti vo formulácii. Táto vláda nie je výsledkom toho, že sa tomu niekomu hodilo, ale tej výsledkom nutnosti, to znamená, to bol obranný manéver, pretože si viacerí ľudia uvedomili, čo by sa stalo, keby sa do vlády dostali ľudia takí ako ty a tvoji kolegovia. Ďakujem.
Lebocký, Tibor, poslanec NR SR (2014-05-27):
Teraz dajte, prosím, pán predseda, hlasovať o pozmeňujúcom návrhu pána poslanca Záhumenského.
Galko, Ľubomír, poslanec NR SR (2018-05-24):
Ďakujem pekne. Pán predseda Danko, ja som rád, že tu padli slová o tej odbornosti, lebo Slovenská národná strana a jej nominanti sú exemplárnym prípadom toho, ako to dopadne, keď niekto nominuje na post ministra človeka, ktorý je síce z rezortu a problematike rozumie, ale zároveň je to človek, ktorý poslušne plní príkazy nečestných ľudí z pozadia. Pani Matečná, podobne ako jej kolegovia, ďalší nominanti Slovenskej národnej strany, v skutočnosti rezort neriadi. Ten riadia ľudia zo zákulisia, draci, ktorým nič nie je sväté, a nejakí farmári sú im úplne ukradnutí. Počuli sme, že strana SaS škandalizuje Slovenskú národnú stranu. To nie je pravda. Slovenská národná strana sa škandalizuje sama, počas vedenia akejkoľvek organizácie, akéhokoľvek úradu nominantmi Slovenskej národnej strany totiž zmizne všetko, čo nie je prišróbované. Je mi to ľúto, ale Slovenská národná strana sa nijako nezmenila. Je to presne tá istá strana ako v minulosti. Niekoľkokrát tu padlo slovo odbornosť, ale z hľadiska odbornosti nebolo vysvetlené nič ani tým zbitým farmárom, ani okradnutým roľníkom, dokonca nebolo ani vysvetlené, v čom je odôvodnenie odvolávania neodborné. Z tých slov, ktoré sme tu počuli, sálalo len podceňovanie farmárov, podceňovanie ich problémov, pritom je to pre mnohých ich celoživotné dielo. Je to ich celoživotný majetok, je to ich celý život. A to je veľmi smutné, že sme tu počuli takéto slová. Pán predseda Danko, vy hovoríte, majme k sebe úctu. Ja hovorím, začnite mať aspoň trochu úcty k tým farmárom. Ďakujem pekne.
Grendel Gábor, podpredseda NR SR (2021-06-22):
Dávam hlasovať o skrátení lehoty. Prosím, prezentujme sa a hlasujme. (Hlasovanie.) Prítomných 133 poslancov, za 81, proti 27, zdržalo sa 23, nehlasovali 2. Konštatujem, že sme skrátili lehoty.
Kollár, Boris, predseda NR SR (2020-04-03):
Poprosím, prezentujme sa a hlasujme. (Hlasovanie.) Prítomných 106 poslancov, za 105, nehlasoval 1. Schválené. Konštatujem, že Národná rada na návrh vlády rozhodla, že tento vládny návrh zákona prerokujeme v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 44, návrh na jeho pridelenie na prerokovanie výborov je v rozhodnutí č. 36. Prosím ministra práce, sociálnych vecí a rodiny Slovenskej republiky Milana Krajniaka, aby vládny návrh zákona uviedol. Nech sa páči, pán minister, máte slovo. (Rokovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 44.)
Raši, Richard, podpredseda vlády SR pre investície a informatizáciu (2018-09-11):
Príjemné popoludnie teda prajem piatykrát a chcem ospravedlniť pani ministerku, ktorá je na pracovnej ceste mimo Bratislavy a poprosila ma, aby som teda v prvom čítaní uviedol tento materiál. Cieľom návrhu zákona je zriadenie registra mimovládnych neziskových organizácií ako spoľahlivého, aktuálneho a jednotného zdrojového registra o mimovládnych neziskových organizáciách, ktorých registrácia aj evidencia sa vykonáva v rezorte Ministerstva vnútra Slovenskej republiky. Patria k nim občianske združenia, odborové organizácie, organizácie zamestnávateľov, organizácie s medzinárodným prvkom, neziskové organizácie poskytujúce všeobecne prospešné služby, nadácie a neinvestičné fondy. Subjekty verejnej správy majú v súčasnosti ťažkosti pri identifikovaní osôb oprávnených konať v mene vybraných neziskových organizácií, napr. pri poskytovaní verejných prostriedkov a podobne. V súkromných vzťahoch prevláda neistota pri preukazovaní samotnej existencie občianskych združení, najmä ich organizačných jednotiek spolu s informáciami o aktuálnych údajoch štatutárnych orgánov, pričom možnosť okamžitej a spoľahlivej identifikácie štatutárneho orgánu a adresy sídla má pre fungovanie každej právnickej osoby kľúčový význam. Efektívnosť použitia verejných prostriedkov tiež úzko súvisí s evidenciou neziskových organizácií. Register mimovládnych organizácií bude tvoriť verejná a neverejná časť. Vo verejnej časti budú dostupné pre kohokoľvek informácie o názvoch, predmete činnosti, sídlach, v registri vedených právnických osôb, ďalej identifikačné číslo, údaje o čase vzniku, čase zrušenia, ako aj údaje o tom, kto je štatutárnym orgánom právnickej osoby. Presný výpočet údajov je uvedený v § 3 návrhu zákona. Verejná časť registra bude sprístupnená na webovom sídle ministerstva vnútra. 
V neverejnej časti budú údaje chránené podľa osobitných predpisov, najmä osobné údaje o štatutárnych orgánoch. V ďalších článkoch sa navrhuje vykonať nevyhnutné úpravy, aby register mimovládnych neziskových organizácií mal zabezpečený prísun informácií v konaniach, ktoré sú upravené napríklad v zákone o občianskych združeniach, o organizáciách s medzinárodným prvkom. V týchto novelách sa napríklad zavádza povinnosť pre existujúce občianske združenia a organizácie s medzinárodným prvkom písomne zaslať Ministerstvu vnútra Slovenskej republiky údaje o štatutárnom orgáne. Návrh zákona obsahuje niektoré čiastkové úpravy vyplývajúce z konzultácie s neziskovým sektorom, ako aj vyplývajúce z praxe. Návrh bol vypracovaný v spolupráci so splnomocnencom vlády Slovenskej republiky pre rozvoj občianskej spoločnosti s participatívnym zapojením odbornej verejnosti aj dotknutých subjektov. Vážený pán predsedajúci, ctené dámy poslankyne, vážení páni poslanci, vzhľadom na vyššie uvedené vás žiadam o postúpenie návrhu zákona na ďalšie legislatívne konanie. Ďakujem pekne.
Bugár, Béla, podpredseda NR SR (2017-09-07):
Ďalej v rozprave vystúpi pán poslanec Kecskés.
Paška, Pavol, predseda NR SR (2014-05-27):
(Hlasovanie.) 135 prítomných, 82 za, 5 proti, 48 sa zdržalo. Návrh sme postúpili do druhého čítania.
Jurinová, Erika, podpredsedníčka NR SR (2013-09-20):
Prerušujem rokovanie o tomto bode programu. Pokračujeme prvým čítaním o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení zákon č. 313/2009 Z. z. o vinohradníctve a vinárstve v znení neskorších predpisov a o zmene a doplnení iných zákonov . Návrh zákona je pod tlačou 678, návrh na jeho pridelenie na prerokovanie výborom je v rozhodnutí č. 653. Nech sa páči, pani poslankyňa, uveďte svoj návrh.
B. Bugár, podpredseda NR SR: (2004-12-09):
M. Abelovský, poslanec: Ďakujem. Ja tiež podporujem návrh, ktorý predniesla pani poslankyňa Laššáková, aj keď možno z iných dôvodov. Nakoniec, všetci si pamätáme, že na minulej schôdzi sme schválili rozsiahlu novelu zákona o konkurze, ktorú navrhol pán kolega Rusnák. Ide o podstatnú novelu, ktorá zákon o konkurze a vyrovnaní, ktorý prešiel určitým zložitým vývojom, dáva do podoby, ktorá môže poslúžiť verejnosti na uplatňovanie tohto zákona, pričom sme sa zúčastnili bezprostredne na tvorbe tejto novely. Môžem povedať, aká to bola namáhavá práca, aby sme pripravili túto novelu do takej podoby, aby mohla byť schválená. Na tejto schôdzi je prakticky z hľadiska filozofie právnej predložený úplne nový zákon. A ja si myslím, že ešte nenastal čas na to, aby sme takýto zákon prijali. Pani poslankyňa Laššáková spomenula, že sám predkladateľ dal 142 pozmeňujúcich návrhov k vlastnému zákonu, čo teda považujem za pozoruhodné, tým viac, že aj náš legislatívny odbor skoro 80 pozmeňujúcimi návrhmi upravuje tento zákon. To jednoznačne svedčí, že tento zákon nie je dobre pripravený zo strany predkladateľa, a preto sa tiež prihováram za to, aby sme tento zákon vrátili predkladateľovi na dopracovanie. Ďakujem.
Dostál, Ondrej, poslanec NR SR (2016-05-19):
Kolegyne, kolegovia, dovoľte, aby som vystúpil v prvom čítaní ako určený spravodajca navrhnutým ústavnoprávnym výborom. Konštatujem, že predmetný návrh zákona z formálnoprávnej stránky spĺňa náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor a výbor pre financie a rozpočet. Za gestorský výbor navrhol ústavnoprávny výbor s tým, aby prerokovali návrh zákona v druhom čítaní výbory do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Cieľom predloženého návrhu je najmä umožniť navrhovateľovi voľbu zrýchleného zápisu alebo zápisu zmien zapísaných do Obchodného registra Slovenskej republiky za ustanovený poplatok už do 24 hodín od doručenia návrhu na zápis. Predkladatelia návrhu uvádzajú, že návrh nebude mať žiadny vplyv na rozpočet verejnej správy. Dovolím si upozorniť na nesúhlasné stanovisko ministerstva financií, ktoré tvrdí, že návrh zákona bude mať pozitívny vplyv na verejné financie, teda na rozpočet verejnej správy, a žiada to vyčísliť, čo podľa môjho názoru nie je celkom možné pri tomto opatrení urobiť. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň, aby návrh zákona bol pridelený výborom vrátane určenia gestorského výboru a lehôt na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán podpredseda, otvorte, prosím, rozpravu.
B. Bugár, podpredseda NR SR: (2004-06-16):
Prerušujem rokovanie o tomto bode programu. Teraz nasleduje bod programu, ktorým je správa o stave a úrovni výchovy a vzdelávania v školách a školských zariadeniach v Slovenskej republike v školskom roku 2002/2003 . Správu vlády ste dostali ako tlač 617. Teraz dávam slovo ministrovi školstva Slovenskej republiky Martinovi Froncovi a prosím ho, aby správu vlády uviedol. Nech sa páči.
Danko, Andrej, predseda NR SR (2018-09-18):
Chce sa vyjadriť pán spravodajca? Nie. Prerušujem rokovanie o tomtom bode programu. Panie poslankyne, páni poslanci, podľa schváleného programu pristúpime k rokovaniu o bodoch 76 a 77 programu, ku ktorým bola zlúčená rozprava. Pri prerokovaní budeme postupovať tak, že najskôr vystúpi navrhovateľ k obidvom návrhom a po ňom vystúpi určený spravodajca z ústavnoprávneho výboru. Prvým bodom je prvé čítanie o návrhu poslancov Mariana Kotlebu, Uhríka, Beluského, Schlosára a Drobného na vydanie ústavného zákona, ktorým sa mení a dopĺňa Ústava Slovenskej republiky č. 460/1992 v znení neskorších predpisov. Návrh ústavného zákona je pod tlačou 1079. Návrh na jeho pridelenie na prerokovanie výborom je v rozhodnutí č. 1133. Druhým bodom je prvé čítanie o návrhu poslancov Kotlebu, Uhríka, Beluského, Schlosára, Drobného na vydanie zákona, ktorým sa mení a dopĺňa zákon č. 153/2001 o prokurátoroch v znení neskorších predpisov a dopĺňajú sa niektoré zákony. Návrh zákona má tlač 1080. Návrh na jeho pridelenie na prerokovanie výborom je v rozhodnutí č. 1134. Dávam slovo poslancovi Beluskému, aby uviedol obidva návrhy zákonov. (Rokovanie o dvoch bodoch programu so zlúčenou rozpravou , a to o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského, Rastislava Schlosára a Stanislava Drobného na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1079, a návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského, Rastislava Schlosára a Stanislava Drobného na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony , tlač 1080.)
Blanár, Juraj, podpredseda NR SR (2021-05-12):
Takže, nech sa páči, pán predseda hospodárskeho výboru Peter Kremský, ako posledný prihlásený do rozpravy, udeľujem vám slovo.
Mičovský, Ján, poslanec NR SR (2013-03-26):
Áno, v tomto.
P. Hrušovský, predseda NR SR: (2005-12-13):
A prosím pána poslanca Horvátha, aby z poverenia výboru pre sociálne veci a bývanie informoval Národnú radu o stanovisku gestorského výboru k predloženému vládnemu návrhu zákona. Nech sa páči, pán poslanec.
Bugár, Béla, podpredseda NR SR (2017-02-08):
Prezentujme sa a hlasujme. (Hlasovanie.) Prítomných 126 poslancov, za návrh 25, proti 38, zdržalo sa 56 poslancov, 7 nehlasovali. Konštatujem, že návrh nebol schválený. Ešte budeme hlasovať v prvom čítaní o návrhu poslancov Kotlebu, Uhríka, Kecskésa na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti, tlač 370. Prosím teraz pána poslanca Petra Krupu, aby uviedol hlasovanie. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka a Jána Kecskésa na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 370.)
Laššáková, Jana, podpredsedníčka NR SR (2014-11-09):
Pokračujte, pani poslankyňa. Upozornila som vás. Považovala som to za nevhodné. Nech sa páči, pokračujte.
Lebocký, Tibor, poslanec NR SR (2013-03-26):
Samostatne budeme teraz hlasovať o bode 6 pozmeňujúceho návrhu pána poslanca Poliačika.
P. Paška, predseda NR SR: (2009-10-22):
(Hlasovanie.) 128 prítomných, 109 za, 1 proti, 17 sa zdržalo, 1 nehlasoval. Návrhy sme schválili. Pán poslanec Miššík uvedie v prvom čítaní hlasovanie o návrhu pani poslankyne Gibalovej na vydanie zákona č. 38/1993 Z. z. o organizácii Ústavného súdu. Je to tlač 1237. (Hlasovanie o n ávrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov.)
M. Číž, podpredseda NR SR: (2009-04-21):
(Hlasovanie.) Prítomných 139 poslancov, za návrh 134 poslancov, proti 1 poslanec, zdržali sa 4 poslanci. Konštatujem, že Národná rada pridelili návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Ďakujem spravodajcovi. Nasleduje hlasovanie k návrhu uznesenia k správe o výsledku hospodárenia Národnej banky Slovenska za rok 2008 (tlač 967). Dávam slovo poverenému členovi z gestorského výboru, pre financie, rozpočet a menu, Borisovi Hradeckému, aby hlasovanie viedol.
Bugár, Béla, podpredseda NR SR (2017-09-19):
Na vystúpenie pána poslanca Grendela pán poslanec Šuca. Nech sa páči, procedurálny.
Dostál, Ondrej, poslanec NR SR (2017-02-02):
Pán poslanec Galko, súhlasím s tým, čo si povedal, len by som teda doplnil, že v rozprave na podporu tohto návrhu vlády nielenže nevystúpia žiadni dvaja poslanci; žiadni poslanci vládnej koalície, nie je tu ani minister, musí prozápadnú orientáciu Slovenskej republiky a plnenie si záväzkov voči našim partnerom a zodpovedné správanie sa Slovenskej republiky voči našim partnerom zachraňovať opozícia. A aj tu sa prejavuje akýsi dvojaký meter, že keď sa to vláde hodí, tak požiada o zmenu poradia, keď sa to vláde nehodí, tak nechá vec, ktorá výsostne patrí do kompetencie ministra obrany, prerokovať a predniesť ministra zdravotníctva a nevadí, že tu nemáme kompetentného ministra, pokojne rokujeme o tom bode. Ale keď opozícia navrhne, aby sme rokovali o situácii v energetike aj bez prítomnosti predkladateľa, teda bez prítomnosti pána Holjenčíka, tak je to problém a o tom návrhu sa ani nedá hlasovať.
Paška, Pavol, predseda NR SR (2012-05-11):
Pán poslanec Podmanický.
Blanár, Juraj, podpredseda NR SR (2023-06-23):
Páni poslanci, rešpektujte sa, prosím.
B. Bugár, podpredseda NR SR: (2005-09-22):
Konštatujem, že tento procedurálny návrh bol odsúhlasený. Pristúpime k hlasovaniu o návrhu poslanca Národnej rady Slovenskej republiky Karola Ondriaša na vydanie zákona o konaní v rozpore s dobrými mravmi v prípade, v ktorom jedna zmluvná strana zneužíva sociálny a duševný stav druhej zmluvnej strany a o zmene a doplnení niektorých zákonov (zákon o úžere) , tlač 1286. Pán poslanec Ivanko, nech sa páči. A. Ivanko, poslanec: Ďakujem za slovo, pán predsedajúci. Dajte hlasovať o tom, že Národná rada Slovenskej republiky na základe rozhodnutia predsedu Národnej rady... Nie, nie, nie, opravujem. Pán predsedajúci, dajte hlasovať o tom, že Národná rada prerokuje poslanecký návrh zákona v druhom čítaní.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 147 poslancov, za 63, proti 67, zdržalo sa 15, nehlasovali 2. Uvedený návrh pána poslanca Suska sme neschválili.
Danko, Andrej, podpredseda NR SR (2024-01-23):
Pani poslankyňa Mesterová.
Paška, Pavol, predseda NR SR (2014-05-16):
(Hlasovanie.) 127 prítomných, 79 za, 36 proti, 12 sa zdržali. Schválili sme vládny návrh zákona o nadobúdaní vlastníctva poľnohospodárskeho pozemku. Dámy a páni, to bol jediný prerokovaný bod. Pán poslanec Brixi.
P. Paška, predseda NR SR: (2008-05-20):
Pán spravodajca, poprosím vás, budeme hlasovať. Sme v prvom čítaní.
Sárközy, Irén, poslankyňa NR SR (2018-10-23):
Bod 53, tlač č. 1159.
P. Hrušovský, predseda NR SR: (2004-05-26):
(Hlasovanie.) 140 prítomných, 64 za, 12 proti, 48 sa zdržalo, 16 nehlasovalo. Návrh sme neschválili. Ďalší návrh. M. Abelovský, poslanec: Ďalší návrh sa týka Okresného súdu v Bánovciach nad Bebravou.
Pročko, Jozef, poslanec NR SR (2021-11-23):
Pán poslanec Kremský, no čo čakáš, rozumieš, kohokoľvek vyberieme, kohokoľvek, tak táto skupina etalónov so vzdelaním vo všetkom bude rozprávať, že ste vybrali zle. Ja som bol, veď ty vieš veľmi dobre, na jednom jedinom výberovom konaní, a to bolo v Banskobystrickom kraji, ktoré prebehlo trikrát, trikrát! To znamená, že nevybrali sme hneď v prvom kole, ale v prvom, druhom, treťom. V tom výberovom konaní bolo päť poslancov, päť nezávislých osobností, ale nie osobností, ale to boli tam rôzni, rôzne charitatívne organizácie a dvaja obyčajní ľudia. Ani jedného človeka som nedosadil a dnes tu celý deň počúvam, ako som ja, Jožo Pročko, vyberal, no čo ti poviem, to je, to je neskutočná politika týchto ľudí, ktorí namiesto toho, aby pokorne, pokorne, v tejto dobe naozaj pokorne pomáhali pri boji s pandémiou, tak ti budú rozprávať, že sme vybrali zlých ľudí. Každý jeden človek, ktorého sme vybrali, je morálne, čestne aj, aj zodpovedne manažérsky na svojom mieste. Nezaručujem sa za všetkých, ale čo môžem povedať, je, že predchádzajúca garnitúra, to už dnes spomínali, tak vyberali tých prednostov okresných úradov spôsobom, že dobre, počúvaj, moja teta nemá kde robiť, tak ju tam dáme. Dobre, daj ju tam. A Robo čo povedal? Daj ju tam, neni problém. Na tých predno... tí prednostovia okresných úradov do roboty vôbec nechodili, to bola neskutočne lenivá banda a im vadí to, že konečne sa tu všetko mení. No čo ti bude taký Kočiš rozprávať? Bude ti rozprávať o Pročkovi, Peťo, že Pročko vyberal osemkrát. No Pročko nevyberal, títo klamári, klamári fašistickí, robia Slovensku len a len zle! (Ruch v sále. Zaznievanie gongu.)
B. Bugár, podpredseda NR SR: (2006-02-02):
(Hlasovanie.) Prítomných je 137 poslancov, za 94, proti 1, zdržalo sa 35, nehlasovali 7. Konštatujem, že návrh sme schválili. V. Horák, poslanec: Prosím, dajte hlasovať teraz o tom, že prerokujeme návrh zákona v treťom čítaní.
Laurenčík, Milan, podpredseda NR SR (2021-02-05):
Ďalšiu faktickú poznámku má poslankyňa Janka Bittó Cigániková. Nech sa páči.
Cigániková, Jana, poslankyňa NR SR (2020-02-20):
Áno, ale potrebujem sa samozrejme obhájiť, keďže povedala, bude to naozaj krátke. Chcem len povedať, pani Vaľová, to je tak, že ja mám za sebou sto odborných blogov, ďalšiu vysokú školu vyštudovanú s manažmentom zdravotníctva, som sa stala tímlíderkou pre zdravotníctvo. Mám za sebou desiatky televíznych diskusií, komentáre v tlači, spíkrovanie na zdravotníckych konferenciách. Navštívila som... (Prerušenie vystúpenia predsedajúcim.)
Hort, Milan, podpredseda NR SR (2010-10-22):
Ďalej sa do rozpravy prihlásil pán poslanec Jozef Viskupič. Pán poslanec, nech sa páči.
Baránik, Alojz, poslanec NR SR (2022-02-15):
Ďakujem pekne. Ešte než poviem, že kedy sa bude o tomto hlasovať, by som aj ja vás chcel poprosiť, aby ste podporili tento návrh zákona. Myslím si, že je to niečo, čo Slovensko veľmi potrebuje. Prosím, nezabúdajme, že Slovensko má justíciu, ktorá je vnímaná najhoršie zo všetkých európskych krajín, a že je nutné, aby sme niečo podstatné urobili. Rozhodovanie krajských súdov je naozaj kľúčové pre zmenu toho, ako funguje justícia, a to, že sa umožní jedna špecializácia, ale aj spretŕhanie tých korupčných väzieb, ktoré nesporne na krajských súdoch máme. Je dôležité preto, aby sme sa odrazili od dna, aby sme našu justíciu dostali tam, kam si slušní ľudia želajú, aby bola. Z môjho pohľadu je potrebné, aby sme našu justíciu dostali do minimálne tesnej blízkosti justície v Čechách. A týmto návrhom zákona aj tými, ktoré s ním súvisia, si myslím, že sa dostaneme na dobrú cestu, aby sa tak naozaj stalo. Hlasovanie o tomto návrhu zákona bude vo štvrtok o jedenástej tento týždeň.
V. Veteška, podpredseda NR SR: (2007-11-27):
Pán poslanec Mikloško, nech sa páči.
P. Paška, predseda NR SR: (2009-10-27):
(Hlasovanie.) 136 prítomných, 83 za, 53 sa zdržalo. Návrh zákona o akreditácii orgánov posudzovania zhody sme schválili. Pán poslanec Pavlis v druhom čítaní uvedie hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov . Je to tlač 1178.
Laššáková, Jana, podpredsedníčka NR SR (2015-03-10):
Na vystúpenie pána poslanca s faktickými poznámkami páni poslanci Martvoň a Simon. Končím možnosť prihlásiť sa s faktickými poznámkami. Nech sa páči, pán poslanec Martvoň.
P. Hrušovský, podpredseda NR SR: (2002-08-19):
A. Hoffmann, poslanec: Schváliť.
Kollár, Boris, predseda NR SR (2020-09-17):
Prosím, prezentujeme sa a hlasujme. (Hlasovanie.) Prítomných 136 poslancov, za 109, proti 16, zdržalo sa 11, nehlasoval žiadny (hlasovali všetci poslanci, pozn. red.) Konštatujem, že Národná rada schválila navrhnuté uznesenie. Pán minister, prosím vás pekne, chcem vás upozorniť, v pléne je zakázané, aby sme vás nemuseli dať vykázať. (Reakcie z pléna. Smiech v sále. Potlesk.)
Gibalová, Monika, poslankyňa NR SR (2011-07-11):
Ďakujem pekne, pán predsedajúci. Ďakujem, pani poslankyňa, ale musím pripomenúť to, čo som už hovorila vo svojom vystúpení, keď som predkladala tento návrh, že nie je proti zákonu antidiskriminačnému a navrhovaná zmena je aj v súlade s najnovšou judikatúrou Súdneho dvora Európskej únie, najmä rozhodnutím v právnej veci C-341/08 Petersen zo dňa 12. januára 2010, kde Európsky súdny dvor pripúšťa skončenie zamestnaneckého pomeru na základe dovŕšenia dôchodkového veku. A je precedensom, ktorý sa vzťahuje na všetky krajiny Európskej únie. A čl. 6 ods. 1 rámcovej smernice dáva možnosť členským štátom vo vnútroštátnom práve ustanoviť niektoré formy rozdielneho zaobchádzania založeného na veku, ak sú objektívne a primerane odôvodnené takým legitímnym cieľom, akým je politika zamestnanosti, trhu práce alebo odborná príprava, a ak sú prostriedky na dosiahnutie tohto cieľa primerané a nevyhnutné. A ja za tieto primerané a nevyhnutné prostriedky naozaj považujem situáciu, keď sa mladí ľudia a ľudia v strednom veku nemôžu zamestnať. A preto nepovažujem tento návrh za nesúlad s ústavou, pretože nedáva obligatórnu, ale fakultatívnu možnosť takéhoto zamestnanca prepustiť. Ďakujem.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Baránik hovoril o Rómoch. Pán Mazurek, nech sa páči do rozpravy.
P. Paška, predseda NR SR: (2009-06-30):
(Hlasovanie.) 137 prítomných, 81 za, 26 proti, 30 sa zdržalo. Návrh sme schválili. Sme v treťom čítaní . Otváram rozpravu. Nie je záujem o rozpravu. Vyhlasujem rozpravu za skončenú. A budeme hlasovať.
Lukáč, Jozef, poslanec NR SR (2022-02-15):
Ďakujem za slovo, pán predseda. V rozprave vystúpili šiesti páni poslanci. Z toho pán poslanec Šíbl podal procedurálny návrh podľa § 73 ods. 3, písm. a) vrátiť návrh zákona navrhovateľovi na dopracovanie. Pán predsedajúci, dajte, prosím, hlasovať o procedurálnom návrhu pána poslanca Šíbla.
Blanár, Juraj, podpredseda NR SR (2022-05-05):
Pán poslanec Šefčík s faktickou poznámkou.
Paška, Pavol, predseda NR SR (2012-05-16):
Ďakujem. Pán poslanec Galko.
Figeľ, Ján, podpredseda NR SR (2012-08-01):
S reakciou na faktické, nech sa páči, pán poslanec Mihál.
Tomanová, Viera, poslankyňa NR SR (2010-09-09):
Ďakujem pekne. Ja sa veľmi ospravedlňujem, ja mám hlasovú indispozíciu. Pán poslanec Kaník, vy si trúfate povedať, že je dobre nastavený tento systém, tých 88 mld. Sk, ktoré ste predpokladali lepším výberom poistného, lepším vymáhaním pohľadávok, nezmyselným a nedobrým odhadom počtu ľudí, ktorí budú poberať predčasný dôchodok? Mimochodom, ste nastavili, aby ľudia popri príjme od 43. roku veku života mohli poberať dôchodok, predčasný starobný dôchodok. Veď to sú totálne nezmysly. Tým, že ste zle odhadli počet ľudí, ktorí vstúpia do 2. piliera, tým, že ste odhadovali, že znížením a sprísnením kritérií pre posudzovanie invalidity budete riešiť situáciu, bolo to v podstate 2,985 mld. eur vaším zlým odhadom. Pán Kaník, dovoľte mi povedať ešte jednu vec. V tejto súvislosti ste jediný človek, ktorému sa podarilo sprivatizovať starobu na Slovensku. Vy sa nehanbíte vôbec vystupovať k tomuto problému? (Potlesk.)
Zmajkovičová, Renáta, podpredsedníčka NR SR (2013-02-12):
Ďakujem, pán podpredseda vlády. Pýtam sa pána spravodajcu, či chce zaujať stanovisko? Nie. Prerušujem rokovanie o tomto bode programu. A, kolegyne, kolegovia, budeme pokračovať hlasovaním o 17.00 hodine. (Prestávka.) (Po prestávke.)
Hrnčiar, Andrej, podpredseda NR SR (2017-03-23):
Ďakujem. Chce zaujať stanovisko spravodajca? Nie je tomu tak. Vyhlasujem, teda prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov . Vládny návrh zákona je pod tlačou 447. Návrh na jeho pridelenie na prerokovanie výborom je v rozhodnutí č. 462. Nech sa páči, pán minister Sólymos, ujmite sa slova a uveďte vládny návrh zákona.
Matovič, Igor, poslanec NR SR (2023-12-06):
Takže aby sme zadosťučinili pravde, lebo doteraz tu boli hoaxy a konšpirácie. (Reakcie z pléna.) Takže oddnes predseda Národnej rady vie, oddnes rána, že máme rezervovaný priestor pred Národnou radou každý deň od šestnástej hodiny do dvadsiatej. Oddnes rána to vie. Na obed oznámil, že chce zažínať stromček, nepovedal, že s deťmi. Keď sme sa dozvedeli, že s deťmi, tak sme sa my interne dohodli, počkáme si, kým deti skončia, kým to vystúpenie skončí, potom začneme s protestom. Bez toho, aby sa ma opýtal, úplne podlým primitívnym spôsobom sem prišiel a zneužil tie deti na politikárčenie, lebo toto bolo zneužitie detí na politikárčenie, keď mňa obvinil z toho, že by sme tam počas toho, ako by deti spievali, robili nejaký protest. Prepáčte, pán kandidát na prezidenta, ste podlý, zákerný človek, ktorý rád zneužíva deti. (Potlesk.)
Pčolinský, Peter, podpredseda NR SR (2023-03-16):
Otváram všeobecnú rozpravu. Do rozpravy som dostal dve písomné prihlášky. Za klub SaS vystúpi pán poslanec Branislav Gröhling a v písomnej rozprave je prihlásený aj pán poslanec Marek Šefčík. Čiže nech sa páči, pán poslanec Gröhling, za klub SaS 30 minút k dispozícii. A poprosím ostatných poslancov, pretože nejako stále sa neviete utíšiť, naozaj, ak vás nezaujíma tento bod, prosím, choďte diskutovať mimo rokovaciu sálu. Ruší to, jednoducho nie je to aj fér voči vašim kolegom. Nech sa páči, pán poslanec.
Blaha, Ľuboš, podpredseda NR SR (2024-01-18):
Ako ďalší sa do rozpravy prihlásil pán poslanec Ľubomír Galko, nech sa páči.
Droba, Juraj, poslanec NR SR (2013-02-13):
Odteraz do päť minút som hotový.
Bartek, Michal, poslanec NR SR (2024-10-23):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť v znení schválených pozmeňujúcich a doplňujúcich návrhov.
M. Hort, poslanec: (2002-05-23):
Uvedený návrh zákona bol poslancom Národnej rady doručený dňa 23. 4. 2002. Osvojujem si stanovisko, že uvedený návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Vzhľadom na moje oprávnenia ako spravodajcu odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona o rokovacom poriadku Národnej rady Slovenskej republiky na tom, že po rozprave odporučí návrh poslanca Národnej rady Slovenskej republiky Tomáša Galbavého na vydanie zákona o vnútornej kontrole v územnej samospráve a o zmene niektorých zákonov prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady Slovenskej republiky č. 1667 z 26. 4. 2002 prideliť predmetný návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre verejnú správu. Súčasne odporúčam, aby výbory, ktorým bol návrh pridelený, ho prerokovali do 30 dní a v gestorskom výbore do 32 dní od ich prerokovania v prvom čítaní na schôdzi Národnej rady Slovenskej republiky. Ďakujem, pán predsedajúci. Prosím, otvorte rozpravu v prvom čítaní.
Grendel, Gábor, podpredseda NR SR (2020-04-20):
Ďakujem, pán minister. Dávam slovo predsedovi výboru pre vzdelávanie, vedu, mládež a šport poslancovi Richardovi Vašečkovi, aby informoval Národnú radu o výsledku prerokovania návrhu vlády vo výbore.
Hrušovský, Pavol, podpredseda NR SR (2010-12-08):
Otváram rozpravu. Nehlási sa žiadny poslanec s možnosťou vystúpiť, preto vyhlasujem rozpravu za skončenú. Pristúpime k hlasovaniu o vládnom návrhu zákona ako celku s odporúčaním gestorského výboru vládny návrh zákona schváliť.
P. Paška, predseda NR SR: (2009-09-11):
(Hlasovanie.) 125 prítomných, 114 bolo za, 11 sa zdržalo. Tieto body zo spoločnej správy sme schválili.
Kollár, Boris, predseda NR SR (2023-06-15):
Pán poslanec, nechajte ma hovoriť, nevykrikujte! Ja som to predložil ako predseda Národnej rady, ktorý mám na toto právo, dobre? Takže preto som to predložil ja. Teraz bude pani poslankyňa Zemanová. (Reakcia z pléna.) Ja nepotrebujem tri kluby.
B. Bugár, podpredseda NR SR: (2003-12-03):
(Hlasovanie.) Prítomných 129, za návrh 127, proti nikto, zdržali sa 2 poslanci. Konštatujem, že uvedené body zo spoločnej správy sme schválili. Nech sa páči.
M. Číž, podpredseda NR SR: (2007-05-15):
Teraz vystúpi ako písomne prihlásený v rozprave pán poslanec Abrhan.
Žitňanská, Lucia, podpredsedníčka vlády a ministerka spravodlivosti SR (2017-02-08):
Ďakujem pekne. Ja len krátko odpoviem na otázku, lebo som dostala aj otázku od pani poslankyni Jurinovej. Ja nepochybujem o integrite pani profesorky Patakyovej, takže to je moja odpoveď na vašu otázku. A prajem, prajem, dámy a páni, dobrú voľbu. Ďakujem veľmi pekne.
Zmajkovičová, Renáta, podpredsedníčka NR SR (2013-01-30):
Ďakujem, pán minister. Dávam slovo spravodajkyni, ktorú určil navrhnutý gestorský výbor, výbor pre pôdohospodárstvo a životné prostredie, poslankyni Magde Košútovej. Nech sa páči, pani poslankyňa.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 139 poslancov, za 83, proti 15, zdržalo sa 28, nehlasovali 13. Návrh bol schválený. Prosím teraz pána poslanca Šucu, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 124/1992 Zb. o Vojenskej polícii (tlač 1183). (Hlasovanie o vládnom návrh zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov , tlač 1183.)